Document ID: 31995R2899

ΚΑΝΟΝΙΣΜΟΣ (ΕΚ) αριθ. 2899/95 ΤΗΣ ΕΠΙΤΡΟΠΗΣ της 15ης Δεκεμβρίου 1995 για την τροποποίηση του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΚ) αριθ. 2448/95 της Επιτροπής για την τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (3) προβλέπει από την 1η Ιανουαρίου 1996 τροποποιήσεις για ορισμένα προϊόντα που αφορούν τους κωδικούς ΣΟ 0403, 0404 και 0405 7 ότι η κατάταξη ορισμένων τυριών που αφορούν τον κωδικό ΣΟ 0406 προορίζεται για τις εισαγωγές 7
ότι ο κανονισμός (ΕΟΚ) αριθ. 3846/87 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2806/95 (5) καθόρισε, βάσει της συνδυασμένης ονοματολογίας, ονοματολογία γεωργικών προϊόντων για τις επιστροφές 7 ότι πρέπει να προσαρμοστεί η ονοματολογία αυτή στην ανωτέρω τροποποίηση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Γάλακτος και των Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 3846/87 ο τομέας 10 τροποποιείται ως εξής:
- τα στοιχεία που αναφέρονται στους κωδικούς ΣΟ 0403 10 έως 0403 10 36 αντικαθίστανται από τα στοιχεία του παραρτήματος Ι,
- τα στοιχεία που αναφέρονται στον κωδικό ΣΟ 0404 90 αντικαθίστανται από τα στοιχεία του παραρτήματος ΙΙ,
- τα στοιχεία που αναφέρονται στον κωδικό ΣΟ 0405 αντικαθίστανται από τα στοιχεία του παραρτήματος ΙΙΙ,
- τα στοιχεία που αναφέρονται στους κωδικούς ΣΟ 0406 90 02 έως 0406 90 06 καταργούνται,
- στις σημειώσεις 4 και 5, οι παραπομπές στις διατάξεις του άρθρου 2 παράγραφος 3 του κανονισμού (ΕΟΚ) αριθ. 1098/68 αντικαθίστανται από τις παραπομπές στις διατάξεις του άρθρου 12 παράγραφος 3 του κανονισμού (ΕΚ) αριθ. 1466/95,
- στη σημείωση 6, ο κωδικός ΣΟ 0406 90 93 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1995.

Labels: 3
17
6